
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. ΦύλΑου 545 

22 Ιουνίου 1995 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Διάρθρωση και αρμοδιότητες των Υπηρεσιών Εντελλο¬ 
μένων Εξόδων στους Νομαρχιακούς Τομείς Ανατο¬ 
λικής Δυτικής και Νότιας Αθήνας της Νομαρχιακής 


Αυτοδιοίκησης Αθηνών - Πειραιώς. 1 

Καθορισμός μηνιαίας αντιμισθίας στον Πρόεδρο του 

ΕΟΚ. 2 

Καθορισμός ωριαίας αποζημίωσης για τα Ειδικά Επι¬ 
μορφωτικά Προγράμματα των Π.Ε.Κ. κ.λπ.». 3 


Τροποποίηση και συμπλήρωση της αριθμ. 1012201/ 
213/Α0006/1.2.1991 απόφασης του Υπουργού Οι¬ 
κονομικών «Κατανομή των οργανικών θέσεων των 


κλάδων προσωπικού, των προβλεπομένων για τη 
στελέχωση των ΔΟΥ και των Διευθύνσεων Επιθεώ¬ 
ρησης και Συντονισμού ΔΟΥ» {ΦΕΚ 515Β').4 

Απαλλαγή 250 ατόμων από την Ουκρανία από την υπο¬ 
χρέωση παραβολής του τέλους εκσυγχρονισμού και 

ανάπτυξης αεροδρομίων . 5 

Κατανομή των ποσοστώσεων απ' ευθείας στους κα¬ 
πνοπαραγωγούς για την εσοδεία έτους 1995 .... 6 
Καθορισμός του αριθμού των ανά εξάμηνο επαναπροσ- 
λαμβανομένων σε ΝΠΔΔ τομέα Πρόνοιας Αρμοδιό¬ 
τητας του Υπουργείου Υγείας Πρόνοιας και Κοιν. 

Ασφαλίσεων . 7 

Ίδρυση Γραφείου ΕΟΤ στον Δήμο Κω Δωδεκανήσου 8 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2039158/5045/0004 (1) 

Διάρθρωση και αρμοδιότητες των Υπηρεσιών Εντελλομέ- 
νων Εξόδων στους Νομαρχιακούς Τομείς Ανατολικής 
Δυτικής και Νότιας Αθήνας της Νομαρχιακής Αυτοδιοί¬ 
κησης Αθηνών - Πειραιώς. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρ. 15 του Ν. 2307/95 «Προσαρμογή νομοθε¬ 
σίας αρμοδιότητας Υπουργείου Εσωτερικών στις διατά¬ 
ξεις για τη Νομαρχιακή Αυτοδιοίκηση» {Α' 113). 


β) Του άρθρ. 27 του Ν. 2081/92 «Ρύθμιση του θε¬ 
σμού των Επιμελητηρίων κ.λ.π. (Α’ 154). 

γ) Του Π.Δ. 284/88 «Οργανισμός Υπουργείου Οικονομι¬ 
κών» (Α’ 128) όπως τροποποιήθηκε με το Π.Δ. 79/90 (Α. 
37) και του Π.Δ. 551/88 «Οργανισμός Νομαρχιών (Οργά¬ 
νωση Οικονομικών Υπηρεσιών (Α' 259). 

2 Τον Οργανισμό Εσωτερικής Οργάνωσης και Λειτουρ¬ 
γίας των Υπηρεσιών της Νομαρχιακής Αυτοδιοίκησης 
Αθηνών - Πειραιώς, με τον οποίο έχουν συσταθεί στη Νο¬ 
μαρχία Αθήνας, εκτός του Κεντρικού Τομέα, τρεις (3) νο¬ 
μαρχιακοί τομείς (Ανατολικής, Δυτικής και Νότιας Αθή¬ 
νας) για την καλύτερη εξυπηρέτηση των συναλλασσομέ- 
νων Πολιτών (Β’ 395). 

3. Το γεγονός ότι από τις διατάξεις της απόφασης αυ¬ 
τής, δεν προκαλείται δαπάνη σε βάρος του Κρατικού 
Προϋπολογισμού και του Προϋπολογισμού της Νομαρχια¬ 
κής Αυτοδιοίκησης Αθηνών - Πειραιώς. 

4. Την ανάγκη καθορισμού της οργανωτικής διάρθρω¬ 
σης και των αρμοδιοτήτων των Υπηρεσιών Εντελλομένων 
Εξόδων που ουστάθηκαν για την καλύτερη εξυπηρέτηση 
των συναλλασσομένων Πολιτών, αποφασίζουμε: 

Αρθρο 1 
Διάρθρωση 

Οι Υπηρεσίες Εντελλομένων Εξόδων, επιπέδου Δ/ 
νσης, που ουστάθηκαν στις αντίστοιχες έδρες των Νομαρ¬ 
χιακών Τομέων Ανατολικής, Δυτικής και Νότιας Αθήνας, 
της Νομαρχιακής Αυτοδιοίκησης Αθηνών - Πειραιώς διαρ¬ 
θρώνονται στα πιο κάτω δύο (2) Τμήματα: 

α) Τμήμα Α' Εκκαθάρισης Δαπανών Προϋπολογισμού 
Νομαρχιακής Αυτοδιοίκησης (Ν.Α.). 

β) Τμήμα Β’ Εκκαθάρισης Δαπανών Νοσηλειών και Λογι¬ 
στικό. 

Αρθρο 2 
Αρμοδιότητες 

Η αρμοδιότητα των Υπηρεσιών Εντελλομένων Εξόδων 
του προηγουμένου άρθρου, αναφέρεται στα κατωτέρω 
θέματα, που κατανέμονται μεταξύ των τμημάτων τους, ως 
εξής: 

1. Τμήμα Α' 

α) Ο έλεγχος της νομιμότητας και πληρότητας των δι- 
καιολογητικών της εκκαθαριζομένης δαπάνης. 

β) Η εκκαθάριση των δαπανών του Προϋπολογισμού της 
Νομαρχιακής Αυτοδιοίκησης, με εξαίρεση τις δαπάνες 
Υγειονομικής Περίθαλψης ασφαλισμένων του Δημοσίου, 
όσον αφορά τον οικείο Νομαρχιακό Τομέα, στις οποίες 

περιλαμβάνονται και οι τυχόν δαπάνες που πραγματο¬ 
ποιούνται με τη συνδρομή του Προϋπολογισμού της Ευ¬ 
ρωπαϊκής Ένωσης, με βάση τα δικαιολογητικά στοιχεία 
που αποστέλλουν σ' αυτές οι αρμόδιες Υπηρεσίες. 

γ) Η σύνταξη πάνω στσ δικαιολογητικά σχετικής πράξης, 
με την οποία καθορίζονται τα δικαιώματα των πιστωτών 
της Ν.Α. και αναγράφεται ολογράφως και αριθμητικώς το 
εκκαθαριζόμενο χρηματικό ποσό. 

δ) Η εντολή πληρωμής των εξόδων της Νομαρχιακής 
Αυτοδιοίκησης μέσα στα όρια των δημοσιονομικών μέ¬ 
τρων που τυχόν έχουν ληφθεί, εκδίδοντας χρηματικά 
εντάλματα, ή άλλους τίτλους πληρωμής 

ε) Η τακτοποίηση χρηματικών ενταλμάτων προπληρω¬ 
μής· 

2. Τμήμα Β' 

α) Οι αντίστοιχες αρμοδιότητες του προηγουμένου άρ¬ 
θρου, με στοιχεία (α), (β), (γ) και (δ) όσον αφορά τις δαπά¬ 
νες Υγειονομικής Περίθαλψης των ασφαλισμένων του Δη¬ 
μοσίου. 

β) Η παρακολούθηση της εξέλιξης των αναλαμβανομέ- 
νων υποχρεώσεων σε βάρος των πιστώσεων του προϋπο¬ 
λογισμού της Ν.Α., και η παροχή πληροφοριών σχετικά με 
τα αδιάθετα υπόλοιπα των πιστώσεων, ύστερα από αίτηση 
των ενδιαφερομένων υπηρεσιών. 

γ) Η βεβαίωση πάνω στα σχέδια των πράξεων ανάληψης 
υποχρεώσεων, για την ύπαρξη της απαιτούμενης πίστω¬ 
σης. 

δ) Η βεβαίωση πάνω στα σχέδια των κανονιστικών διοι¬ 
κητικών πράξεων για την ύπαρξη ή μη της απαιτούμενης 
πίστωσης στον εκτελούμενο προϋπολογισμό (αρ. 27 Ν. 
2081/92). 

ε) Η παροχή αναλυτικών στοιχείων για χορήγηση ανα¬ 
πληρωματικών εκτάκτων πιστώσεων καθώς και για μετα¬ 
βολές γενικά στις πιστώσεις του προϋπολογισμού. 

στ) Η εισήγηση προς το Νομαρχιακό Συμβούλιο για την 
κατά τις κείμενες διατάξεις αυξομείωση των πιστώσεων 
του εκτελούμενου προϋπολογισμού και το χαρακτηρισμό 
πιστώσεων αυτού, ως δεκτικών έκδοσης χρηματικών 
ενταλμάτων προπληρωμής. 

ζ) Η παρακολούθηση υπολόγων χρηματικών ενταλμά¬ 
των προπληρωμής (Χ.Ε,Π.) και η έκδοση εντολών για την 
επίσχεση αποδοχών των δημοσίων υπολόγων, που καθυ¬ 
στερούν την απόδοση λογαριασμού. 

η) Η κατάρτιση του απολογισμού του σκέλους των εξό¬ 
δων του οικείου Νομαρχιακού τομέα για το λήξαν οικονο- 
μικο έτος 

θ.ι Η διεξαγωγή κάθε άλλης εργασίας, που ανατίθεται 
στις υπηρεσίες αυτές με απόφαση του Υπουργού των Οι¬ 
κονομικών 

3. Οι Υπηρεσίες Εντελλομένων Εξόδων τηρούν τα λογι¬ 
στικά βιβλία που προβλέπονται από τις κείμενες διατά¬ 
ξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουνίου 1995 

Ο! ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΙΩΑΝΝΗΣ ΠΟΤΤΑΚΗΣ ΑΛΕΞ. ΠΑΠΑΔΟΠΟΥΛΟΣ 


Αριθ. 2038389/4228/0022 (2) 

Καθορισμός μηνιαίας αντιμισθίας στον Πρόεδρο του ΕΟΚ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπδψη: 

1) Τις διατάξεις του Ν. 1558/85 Κυβέρνηση και Κυβερ¬ 
νητικά Όργανα (ΦΕΚ 137Α) όπως συμπληρώθηκε με το 
άρθρο 27 του Ν. 2081/92. 

2) Τις διατάξεις του άρθρου 7 του Ν. Δ/τος 3758/57 
«Περί ιδρϋσεως Εθνικού Οργανισμού Καπνού (ΕΟΚ)», 
όπως τροποποιήθηκε με το άρθρο 2 παρ. 1 του Ν. 1697/ 
87. 

3) Τις διατάξεις του άρθρου 8 του Π. Δ/τος 437/85 «Κα¬ 
θορισμός και ανακατανομή των αρμοδιοτήτων των Υπουρ¬ 
γείων». 

4} Τις διατάξεις του άρθρου 9 του Ν. 1393/83 «Συντα- 
ξιοδότηση προσωπικού ΝΠΔΔ και ρύθμιση συνταξιοδοτι- 
κών και άλλων θεμάτων». 

5) Τις διατάξεις των άρθρων 13 και 15 του Ν. 1505/84 
«Αναδιάρθρωση μισθολογίου προσωπικού της Δημόσιας 
Διοίκησης και άλλες συναφείς διατάξεις». 

6) Τη διάταξη του άρθρου 40του Ν.,849/78 (ΦΕΚ 232/ 
Α/78). 

7) Την αριθ. 2010252/1017/0022/17.1.94 απόφαση 
Υφυπουργού Οικονομικών «Αποδοχές Γεν. Γραμματέων 
Υπουργείων Γ εν. Γραμματέων Περιφερειών και Νομαρ¬ 
χών». 

8) Την αριθμ. 2013413/1280/0022/29.3.95 απόφαση 
Υπουργών Οικονομικών και Γεωργίας (ΦΕΚ 252/Β/ 
4.4.95) «Καθορισμός μηνιαίας αντιμισθίας στον Πρόεδρο 
του Εθνικού Οργανισμού Καπνού». 

9) Το άτι από τις διατάξεις αυτής της απόφασης προκα- 
λείται πρόσθετη δαπάνη σε βάρος του Προϋπολογισμού 
του ΕΟΚ για το έτος 1995 και για καθένα από τα επόμενα 
έτη ανερχόμενη στο συνολικό ποσό των πέντε εκατομμυ¬ 
ρίων εξακοσίων δέκα χιλιάδων (5.610.000) δρχ. περίπου 
για την οποία έχει γίνει πρόβλεψη στους οικείους ΚΑΕ του 
προϋπολογισμού το ΕΟΚ έτους 1995 ως ακολούθως: 


ΚΑΕ 

0211 

910.000 

ΚΑΕ 

0221 

1.680.000 

ΚΑΕ 

0224 

96.000 

ΚΑΕ 

0225 

96.000 

ΚΑΕ 

0232 

. 1.620.000 

ΚΑΕ 

0521 

1.208.000 


ΣΥΝΟΛΟ 5.610.000 

αποφασίζουμε: 

1. Καθορίζουμε τη μηνιαία αντιμισθία του Προέδρου του 
Εθνικού Οργανισμού Καπνού (ΕΟΚ) σε ποσοστό ογδόντα 
τοις εκατό (80%) επί του εκάστοτε μηνιαίου βασικού μι¬ 
σθού των Γενικών Γραμματέων Υπουργείων από 
1.1.95. 

2. Στον Πρόεδρο του ΕΟΚ καταβάλλεται επίσης 

α. Το σύνολο του Χρονοεπιδόματος (ποοοστό 60%). 

β. Επίδομα οικογενειακών βαρών, σύμφωνα με τις δια¬ 
τάξεις του άρθρου 11 του Ν. 1505/84 όπως τροποποιή¬ 
θηκε μεταγενέστερα. 

γ. ΑΤΑ από 1.5.85 και μετά σύμφωνα με τις αριθ. 9019/ 
295/25.1.82 και 8418/231/25.1.84 αποφάσεις του 
Υπουργού Οικονομικών, σι χορηγηθείσες μισθολογικές 
αυξήσεις καθώς και οι μισθολογικές αυξήσεις, που θα χο¬ 
ρηγηθούν στις αποδοχές των Γενικών Γραμματέων των 
Υπουργείων. 

δ. Επιδόματα εορτών Χριστουγέννων, Πάσχα και αδείας 
σύμφωνα με τις διατάξεις του άρθρου 13 του Ν. 1505/84. 

3. Η απόφασή μας με αριθμ. 2013413/1280/0022/ 
29.3.95 καταργείται. 

Η απόφαση αυτή να δημοσιευθεί οτην Εφημερίδα της 
Κυβερνήσεως. 

Αθήνα, 14 Ιουνίου 1995 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΓΕΩΡΓΙΑΣ 

ΑΑ. ΠΑΠΑΔΟΠΟΥΛΟΣ Γ. ΜΩΡΑΪΤΗΣ 

- ♦- 

Αριθ. 2037283/4115/0022 (3) 

Καθορισμός ωριαίας αποζημίωσης για τα Ειδικά Επιμορ¬ 
φωτικά Προγράμματα των Π.Ε.Κ. κ.λπ.». 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις; 

1. Του Ν. 1351/83 και του Ν. 1400/83. 

2. Του Ν. 1256/82 «για πολυθεσία, πολυαπασχόληση 
κ.λπ.» και του Ν. 1305/82. 

3. Τις συνδυασμένες διατάξεις των παρ. 5 και 9 του άρ¬ 
θρου 17 και του άρθρου 18 του Ν. 1505/84 όπως τροπο¬ 
ποιήθηκε με το άρθρο 8 του Ν. 1810/88. 

4. Των άρθρων 28 και 29 του Ν. 1566/85. 

5. Του άρθρου 12 του Ν. 1824/88. 

6. Του άρθρου 17 του Ν. 2009/92. 

7. Του άρθρου 4 του Π.Δ. 250/1992 (ΦΕΚ 138 Α’). 

8. Τις διατάξεις του άρθρου 40 του Ν. 849/78, όπως συ¬ 
μπληρώθηκε με το άρθρο 8 του Ν. 2129/93. 

9. Της αριθ. Γ2/2322/29.3.1995 απόφασης του 
ΥΠ.Ε.Π.Θ., για πραγματοποίηση ειδικών Επιμορφωτικών 
Προγραμμάτων για εκπαιδευτικούς Πρωτοβάθμιας και 
Δευτεροβάθμιας Εκπαίδευσης (ΦΕΚ 245/Β795). 

10. Του άρθρου 27 του Ν. 2081/1992 (ΦΕΚ 154 τ. Α ), 
του άρθρου 29Α του Ν. 1558/85 (ΦΕΚ 137, τ. Α') και την 
αριθ. 550/7.10.1992 εγκύκλιο της Γραμματείας του 
Υπουργικού Συμβουλίου κατ’ εφαρμογή των οποίων βε- 
βαιοϋται ότι από την απόφαση αυτή προκαλείται δαπάνη 
σε βάρος του Κρατικού Προϋπολογισμού ύψους 
2.046.000.000 δρχ. περίπου για το τρέχον οικονομικό 
έτος και 4.598.000.000 δρχ, περίπου για το πρώτο εξά¬ 
μηνο του επόμενου οικονομικού έτους. 

Η ανωτέρω δαπάνη καλύπτεται από τις γραμμένες πι¬ 
στώσεις στον προϋπολογισμό του ειδικού φορέα 191 των 
Νομαρχιών που λειτουργούν τα ΠΕΚ. 

Η δαπάνη για τα επόμενα οικονομικά έτη θα καλυφθεί 
με την εγγραφή των αναγκαίων πιστώσεων στον κατ’ έτος 
προϋπολογισμό των ΠΕΚ ειδ. φορέας 191 Νομαρχιών που 
λειτουργούν τα ΠΕΚ. 

11. Την αριθ. Η/5615/1994 απόφαση του Πρωθυπουρ¬ 
γού για τον καθορισμό των αρμοδιοτήτων του Αναπληρωτή 
Υπουργού Εθνικής Παιδείας κοι θρησκευμάτων, αποφα¬ 
σίζουμε: 

Συμπληρώνουμε την αριθ. 2047171/3557/0022/95 
(ΦΕΚ 448/92, τ. Β ) απόφασή μας και καθορίζουμε την 
ωριαία αποζημίωση για κάθε ώρα διδασκαλίας, άσκησης, 
διάλεξης ή συζήτησης των διδασκόντων με ανάθεση στα 
Ειδικά Επιμορφωτικά Προγράμματα για τους Εκπαιδευτι¬ 
κούς της Α/θμιας και Β/θμιας Εκπ/σης των Περιφερεια¬ 
κών Επιμορφωτικών Κέντρων (Π.Ε.Κ.), των επιμορφοϋμε- 
νων και τις δαπάνες κίνησης και εκτός έδρας παραμονής 
κ.λπ. ως εξής: 

1. Επιμορφωτές: 


α) Στους καθηγητές Α.Ε.Ι., τους Αναπληρωτές καθηγη¬ 
τές Α.Ε.Ι., στους καθηγητές Τ.Ε.Ι., στους συμβούλους του 
Π.Ι., στους Ανώτατους Δικαστικούς Λειτουργούς, στους 
Ανώτατους Κρατικούς Λειτουργούς και στους Δημοσίους 
υπαλλήλους ειδικών θέσεων σε 10.000 δρχ. 

β) Στους Επίκουρους καθηγητές Α.Ε.Ι., στους Παρέ- 
δρους του Π.Ι., οτους Σχολικούς Συμβούλους και Λέκτο¬ 
ρες Α.Ε.Ι., στους Δημοσίους Υπαλλήλους που είναι κάτο¬ 
χοι διδακτορικού διπλώματος και στους επίκουρους καθη¬ 
γητές Τ.Ε.Ι. σε 8.000 δρχ. 

γ) Στους λοιπούς εκπαιδευτικούς οιαοδήποτε βαθμί¬ 
δας, στους Δικαστικούς Λειτουργούς και σε άλλους Δημο¬ 
σίους Υπαλλήλους σε 5.000 δρχ. 
δ) Στους ιδιώτες: 

- με διδακτορικό δίπλωμα και ειδική εμπειρία σε 
10 000 δρχ. 

-με μεταπτυχιακές σπουδές και ειδική εμπειρία σε 
8.000 δρχ. 

- με πτυχία Α.Ε.Ι. και ειδική εμπειρία σε 5.000 δρχ. 

2. Στους επιμορφοϋμενους οε δρχ. 1.500 για κάθε ώρα 
διδασκαλίας, άσκησης, διάλεξης ή συζήτησης. 

3. Στους επιμορφωτές, οι οποίοι εμτακινοϋνται από την 
οργανική τους θέση, ή τον τόπο που υπηρετούν ή τη μό¬ 
νιμη διαμονή τους εκτός έδρας, στην έδρα του Π.Ε.Κ. ή σε 
άλλες πόλεις της περιοχής του Π.Ε.Κ., καταβάλλονται πέ¬ 
ραν της ωριαίας αποζημίωσης και τα κατά νόμο οδοιπο¬ 
ρικά έξοδα και ημερήσια αποζημίωση εκτός έδρας για τη 
μετακίνησή τους. 

4. Στους επιμορφοϋμενους που μετακινούνται εκτός 
έδρας από την οργανική τους θέση ή των τόπο που υπηρε¬ 
τούν ή τη μόνιμη διαμονή τους καταβάλλονται και οδοιπο¬ 
ρικά έξοδα μόνο με τα συνήθη συγκοινωνιακά μέοα. 

5. Για την υλοποίηση της απόφασης αυτής σε περίπτωση 
μη επάρκειας των σχετικών πιστώσεων μπορεί να γίνε» αυξο¬ 
μείωση των πιστώσεων του ειδικού φορέα τ 91 των Νομαρ¬ 
χιών με απόφαση του Νομάρχη όπου επιτρέπεται π από¬ 
φαση του Υπουργού των Οικονομικών. Ακόμα μπορεί να γί¬ 
νει αυξομείωση πιστώσεων του ειδ. φορέα 191 μεταξύ Νο¬ 
μαρχιών με απόφαση του Υπουργού Οικονομικών. 

Η απόφαση αυτή ισχύει από 1.4.1995. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 1995 

οι ΥΠΟΥΡΓΟΙ 

ΑΝΑΠΛΗΡΩΤΗΣ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ Δ ΘΡΗΣΚΕΥΜΑΤΩΝ 

ΑΛ. ΠΑΠΑΔΟΠΟΥΛΟΣ Φ. ΠΕΤΣΑΛΝΙΚΟΣ 

-Φ- 

Αριθ. 1071150/695/0006Α (4) 

Τ ροποποίηση και συμπλήρωση της αριθμ. 1012201/213/ 
ΑΟΟΟΘ/1.2.1991 απόφασης του Υπουργού Οικονομι¬ 
κών «Κατανομή των οργανικών θέσεων των κλάδων 
προσωπικού, των προβλεπομένων για τη στελέχωση 
των ΔΟΥ και των Διευθύνσεων Επιθεώρησης και Συ¬ 
ντονισμού ΔΟΥ» (ΦΕΚ 515Β’). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Προεδρικού Διατάγματος 284/88 
«Οργανισμός της Κεντρικής Υπηρεσίας του Υπουργείου 
Οικονομικών» (ΦΕΚ 128Α 1 ). 

2. Τις διατάξεις των άρθρ. 140, 156,164, 300 του Προε¬ 
δρικού Διατάγματος 551/88 «Οργανισμός Νομαρχιών - Ορ¬ 
γάνωση Οικονομικών Υπηρεσιών» (ΦΕΚ 25ΘΑ ). 

3. Την αριθμ. 1012201/213/Α0006/1.2.1991 από¬ 
φαση του Υπουργού Οικονομικών «Κατανομή των οργανι¬ 
κών θέσεων των κλάδων προσωπικού, των προβλεπομέ- 
νων για τη στελέχωση των ΔΟΥ και των Διευθύνσεων Επι¬ 
θεώρησης και Συντονισμού ΔΟΥ» (ΦΕΚ 515Β). 

4. Την αριθμ. 1086551/692/0006Α/4.8.1994 κοινή 
απόφαση των Υπουργών Προεδρίας της Κυβέρνησης και 
Οικονομικών «Μεταφορά οργανικών θέσεων από κεντρι¬ 
κές σε περιφερειακές υπηρεσίες του Υπουργείου Οικο¬ 
νομικών» (ΦΕΚ 597Β'). 

5. Από τις διατάξεις της απόφασης αυτής, δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 


1, Συμπληρώνουμε και τροποποιούμε την αριθμ. 
1012201/213/Α0006/1.2.1991 {ΦΕΚ 515Β') απόφαση 
του Υπουργού Οικονομικών, περί κατανομής των οργανι¬ 
κών θέσεων των κλάδων προσωπικού των προβλεπομέ- 
νων για τη στελέχωση των Δημοσίων Οικονομικών Υπηρε¬ 
σιών (ΔΟΥ) και των Διευθύνσεων Επιθεώρησης και Συντο¬ 
νισμού ΔΟΥ και ανακαθορίζουμε την οργανική σύνθεση 
προσωπικού, κατά κλάδο και κατηγορία, των παρακάτω 
Υπηρεσιών με ανακατανομή των οργανικών θέσεων αυτών 
και με κατανομή οργανικών θέσεων που έχουν μεταφερ- 
θεί στις περιφερειακές Υπηρεσίες του Υπουργείου Οικο¬ 
νομικών, ως εξής: 


Α/Α 

ΔΟΥ ΚΑΤΑ ΝΟΜΑΡΧΙΑ 

ΦΟΡΟΤΕΧΝΙΚΟΙ 

ΔΑΚΤ/ΦΩΝ 

ΕΠΙΜΕΛΗΤΩΝ ΚΑΘ/ΣΤΡΙΩΝ 

ΠΡΟΣΩΠΙΚΟ 

ΣΥΝΟΛΟ 



ΠΕ ΤΕ ΔΕ 

ΔΕ 

ΥΕ 

ΥΕ 

Ν. 1735/87 


1. 

ΝΟΜ. ΔΩΔΕΚΑΝΗΣΟΥ 








ΔΟΥ ΡΟΔΟΥ 

48 22 30 

1 

2 

2 

1 

106 

2. 

ΝΟΜ. ΕΥΒΟΙΑΣ 

ΔΟΥ ΧΑΛΚΙΔΑΣ 

42 23 31 

1 

5 

1 


103 

3. 

ΝΟΜ. ΗΛΕΙΑΣ 

ΔΟΥ ΒΑΡΔΑΣ 

333 


1 



10 

4. 

ΝΟΜ. ΗΡΑΚΛΕΙΟΥ 

α) ΔΟΥ Α' ΗΡΑΚΛΕΙΟΥ 

42 18 27 

1 

3 

1 

„„ 

92 


β) ΔΟΥ Β' ΗΡΑΚΛΕΙΟΥ 
γ) ΔΟΥ ΛΙΜΕΝΑ 

29 14 17 

1 

3 

■■ 

1 

65 


ΧΕΡΣΟΝΗΣΟΥ 

22 16 12 

1 

2 

-- 

-- 

53 

5. 

ΝΟΜ. ΘΕΣ/ΝΙΚΗΣ 








ΔΟΥ ΙΩΝΙΑΣ 

19 10 23 

1 

3 

2 

2 

60 

6 . 

ΝΟΜ. ΚΑΒΑΛΑΣ 
α) ΔΟΥ Α' ΚΑΒΑΛΑΣ 

14 27 16 

1 

4 

1 

1 

64 


β) ΔΟΥ Β' ΚΑΒΑΛΑΣ 

14 20 15 

1 

4 

- 

1 

55 

7. 

ΝΟΜ. ΚΕΡΚΥΡΑΣ 

α) ΔΟΥ Α' ΚΕΡΚΥΡΑΣ 

24 21 20 

1 

4 

1 

1 

72 


β) ΔΟΥ Β' ΚΕΡΚΥΡΑΣ 

21 1817 

1 

3 



60 

8. 

ΝΟΜ. ΜΑΓΝΗΣΙΑΣ 

α) ΔΟΥ Α' ΒΟΛΟΥ 

23 21 18 

1 

2 


1 

66 


β) ΔΟΥ Β' ΒΟΛΟΥ 

19 18 13 

1 

2 

- 

1 

54 


γ) ΔΟΥ Ν. ΙΩΝΙΑΣ 

21 19 14 

- 

2 

-- 

-- 

56 

9. 

ΝΟΜ. ΞΑΝΘΗΣ 

α) ΔΟΥ Α' ΞΑΝΘΗΣ 

18 21 13 

1 

4 

1 

1 

59 


β) ΔΟΥ Β' ΞΑΝΘΗΣ 

15 12 12 

1 

3 

1 

- 

44 

10. 

ΝΟΜ. ΠΙΕΡΙΑΣ 

α) ΔΟΥ Α’ ΚΑΤΕΡΙΝΗΣ 

18 15 15 

1 

5 

1 

1 

56 


β) ΔΟΥ Β' ΚΑΤΕΡΙΝΗΣ 

17 16 14 

1 

3 

~ 

1 

52 

11. 

ΝΟΜ. ΤΡΙΚΑΛΩΝ 

ΤΟΠ. ΓΡΑΦΕΙΟ 

ΦΑΡΚΑΔΟΝΑΣ 

1 2 1 


1 



5 

12. 

ΝΟΜ. ΧΑΝΙΩΝ 

22 26 17 

1 

3 

1 

-- 

70 


α) ΔΟΥ Α' ΧΑΝΙΩΝ 
β) ΔΟΥ Β' ΧΑΝΙΩΝ 

18.16.16 

1 

3 

— 

1 

55 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 13 Ιουνίου 1995 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 
- 4 - 

Αριθ. 1062411/5037-25/0016 (5) 

Απαλλαγή 250 ατόμων από την Ουκρανία από την υποχρέ¬ 
ωση παραβολής του τέλους εκσυγχρονισμού και ανά¬ 
πτυξης αεροδρομίων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγρ. 11 του άρθρου 40 του Ν. 
2065/1992, με τις οποίες εξουσιοδοτείται ο Υπουργός 
Οικονομικών να καθορίζει, με αποφάσεις του, τη διαδικα¬ 
σία υποβολής και ελέγχου δηλώσεων, αναλήψεως και δια- 
θέαεως κατά περίπτωση των διαφόρων ποσών, των εξαι¬ 
ρέσεων, ως και κάθε άλλη αναγκαία λεπτομέρεια για την 
εφαρμογή των διατάξεων των παραγράφων 7 έως 10 του 
ίδιου άρθρου περί επιβολής τέλους εκσυγχρονισμού και 
ανάπτυξης αεροδρομίων. 

2. Τις διατάξεις του Ν. 1815/1988 «Περί κυρώσεως του 
Κώδικα Αεροπορικού Δικαίου». 

3. Τις διατάξεις των Ν.Δ. 356/74 και 321/69. 

4. Το αριθ. Δ11/Γ/10372/29.5.95 έγγραφο της Υπηρε¬ 
σίας Πολιτικής Αεροπορίας, με το οποίο ζητείται η απαλ¬ 
λαγή από την υποχρέωση καταβολής του τέλους εκσυγ¬ 
χρονισμού και ανάπτυξης αεροδρομίων των 250 ατόμων 
από την Ουκρανία, ήτοι 230 παιδιών ομογεν,ών θυμάτων 
του Τσερνομπίλ και των 20 συνοδών τους, που θα επισκε- 
φθούν τη χώρα μας από 1 έως και 20 Ιουνίου 1995, στα 
πλαίσια του προγράμματος φιλοξενίας και εκπαίδευσης 
αυτών που οργανώνει το Υπουργείο Εξωτερικών, καθώς 
και 3.000 παιδιών ομογενών από την Κοινοπολιτεία Ανε¬ 
ξαρτήτων Κρατών, που θα επισκεφθούν την Ελλάδα μέσα 
το 1995. 

5. Το γεγονός ότι δεν υπάρχει απώλεια εσόδων στον 
κρατικό προϋπολογισμό, αλλά στον εκτός προϋπολογι¬ 
σμού λογαριασμό «Ταμείο Εκσυγχρονισμού και Ανάπτυξης 
Αεροδρομίων», η οποία ανέρχεται στο ποσό των δέκα 
επτά εκατομμυρίων (17.000.000) δραχμών περίπου, απο¬ 
φασίζουμε: 

Εξαιρούνται από την καταβολή του τέλους εκσυγχρονι¬ 
σμού και ανάπτυξης αεροδρομίων τα 250 άτομα (230 παι¬ 
διά ομογενών, θύματα του Τσερνομπίλ και 20 συνοδοί) 
από την Ουκρανία, που θα επισκεφθούν στην Ελλάδα από 
1 έως και 20 Ιουνίου 1995, στα πλαίσια του προγράμματος 
φιλοξενίας και εκπαίδευσης αυτών που οργανώνει το 
Υπουργείο Εξωτερικών, καθώς και 3.000 παιδιών ομογε¬ 
νών από την Κοινοπολιτεία Ανεξαρτήτων Κρατών, που θα 
επισκεφθούν την Ελλάδα μέσα στο 1995. 

Η παρούσα να δημοσιευθεί στην Εφημερίδα της Κυβερ- 
νήσεως, να ισχύει από την υπογραφή της και να ανακοινω¬ 
θεί σε όλα τα ενδιαφερόμενο μέρη καθώς και στις αγγε¬ 


λίες του Εγχειριδίου Αεροναυτιλιακών Πληροφοριών (ΑΙΒ 
ΟΒΕΕΟΕ). 

Αθήνα, 14 Ιουνίου 1995 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 
-+- 

Αριθ. 72 (6) 

Κατανομή των ποσοστώσεων απ’ ευθείας στους καπνο¬ 
παραγωγούς για την εσοδεία έτους 1995. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΓΕΩΡΓΙΑΣ 

Έχοντας υπόψη: 

Α. Τις διατάξεις: 

1. Του άρθρου 1 παραγ. 1, 2 και 3 του Ν. 1338/1983 
«εφαρμογή του κοινοτικού δικαίου» (Α' 34), όπως τροποποι¬ 
ήθηκε με το άρθρο 6 του Ν. 1440/1984 «Συμμετοχή της Ελ¬ 
λάδας στο κεφάλαιο, στα αποθεματικά και στις προβλέψεις 
της Ευρωπαϊκής Τράπεζας επενδύσεων, στο κεφάλαιο της 
Ευρωπαϊκής Κοινότητας Άνθρακος και Χάλυβος και του Ορ¬ 
γανισμού Εφοδιασμού «ΕΥΡΑΤΟΜ» (Α' 70). 

2. Του άρθρου 22 παραγ. 4 του Ν. 992/1979 «Περί ορ¬ 
γάνωσης των διοικητικών υπηρεσιών για την εφαρμογή 
της Συνθήκης προσχώρησης της Ελλάδος στις Ευρωπαϊ¬ 
κές Κοινώτητες και ρύθμισης συναφών θεσμικών και ορ¬ 
γανωτικών θεμάτων» (Α' 280). 

3. Του άρθρου 29Α του Ν. 1558/1985 «Κυβέρνηση και 
Κυβερνητικά Όργανα» (Α' 137), όπως προστέθηκε με ίο 
άρθρο 27 του Ν. 2081/1992 (Α' 154). 

Β. Τους Κανονισμούς ΕΟΚ 

1. Αριθ. 2075/92 του Συμβουλίου «Για την κοινή οργά¬ 
νωση αγοράς του ακατέργαστου καπνού» (ΕΕ Ε 215 της 
30.6.92 σελ. 70), Οπως τροποποιήθηκε τελευταία από τον 
Καν(ΕΟΚ) 711/95. 

2. Αριθ. 2076/92 του Συμβουλίου «Για τον καθορισμό 
των πριμοδοτήσεων για τον καπνό σε φύλλα, κατά ομάδα 
καπνού, καθώς και των κατωφλίων εγγυήσεως που κατα- 
νέμονται κατά ομάδα ποικιλιών και κατά κράτος μέλος». 

3. Αριθ. 488/94 της Επιτροπής «Για την προσαρμογή 
των ορίων εγγύησης για την Ελλάδα Οσον αφορά την εσο¬ 
δεία 1993». 

4. Αριθ. 1066/95 της Επιτροπής «Περί λεπτομερών κα¬ 
νόνων εφαρμογής του καθεστώτος ποσοστώσεων στον 
τομέα του ακατέργαστου καπνού για την συγκομιδή των 
ετών 1995-1997». 

5. Αριθ. 682/03/95 ανακοίνωση της Επιτροπής προς τους 
καπνοπαραγωγούς της Κοινότητας «Για τον καθορισμό για 
την εσοδεία 1995, των κατωφλίων εγγύησης για τον καπνό 
σε φύλλα κατά ομάδα ποικιλιών καπνού». 

6. Αριθ. 3478/92 της Επιτροπής «Περί των λεπτομερών 
κανόνων εφαρμογής του καθεστώτος πριμοδότησης στον 
τομέα του ακατέργαστου καπνού», όπως αυτός τροποποι¬ 
ήθηκε απ’ τους Καν(ΕΟΚ) αριθμ. 648/93, 713/93, 1082/ 
93, 1668/93, 3022/93, 3477/93, 479/94 και 1067/ 
95. 

7. Αριθ. 3616/92 της Επιτροπής «Περί των μέτρων με¬ 
τατροπής που προβλέπονται για τα καπνά των ποικιλιών 
Μαύρα, Τσεμπέλια, ΡΟΠΗΕΙΜΕΒ ΗΑνΑΝΑ ΙΙΟ και υβρίδια 
ΟΕυΟΕΗΤΗΕΙ ΜΕΒ’ (ΕΕ αριθ. 367 της 15.12.92 σελ. 13) 
όπως τροποποιήθηκε απ' τον Καν(ΕΟΚ) 3339/93. 

Γ. Τις κοινές αποφύσεις των Υπουργών Γεωργίας και 
Εθνικής Οικονομίας 

1. Με αριθ. 359417/93 «Κατανομή ποσοστώσεων ακα¬ 
τέργαστου καπνού εσοδείας έτους 1993» (Β' 473/93), 

2. Με αριθ. 411420/93 «Κατανομή διαθεσίμων ποσο¬ 
τήτων καπνού για τη συγκομιδή έτους 1993 άλλων ποικι¬ 
λιών πλην Βιρτζίνια» (Β' 806/93). 

3. Με αριθ. 42/94 «Κατανομή ποσοστώσεων για την 
εσοδεία 1994». 

4. Με αριθ. 3650/95 «Αναγνώριση ζωνών παραγωγής 
καπνού». 

Δ. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Αρθρο 1 

Σκοπός 

1. Με την παρούσα απόφαση θεσπίζονται συμπληρωμα¬ 
τικά μέτρα για την κατανομή των ποσοστώσεων παραγω¬ 
γής καπνού απ' ευθείας στους παραγωγούς, όπως αυτοί 
νοούνται σύμφωνα με το άρθρο 2 τρίτη περίπτωση του 
Καν(ΕΟΚ) 1066/95. 

2. Τα εν λόγω μέτρα έχουν εφαρμογή για την εσοδεία 
έτους 1995. 

Αρθρο 2 

Δικαιούχοι ποσόστωσης 

1. Δικαιούχοι ποσόστωσης για την εσοδεία έτους 1995 
είναι οι παραγωγοί όλων των ποικιλιών ή ομάδων ποικιλιών 
καπνού, εφόσον 

-παρέδωσαν συγκεκριμένη ποσότητα καπνού σε επι¬ 
χείρηση μεταποίησης κατά τις εσοδείες των ετών 1990, 
1991, 1993 και 

- δικαιώθηκαν βεβαίωσης ποσόστωσης για την εσοδεία 
έτους 1994 και παράλληλα καλλιέργησαν και συνήψαν 
σύμβαση καλλιέργειας κατά το έτος αυτό ή επέστρεψαν 
έγκαιρα τη βεβαίωση αυτή στον Εθνικό Οργανισμό Κα¬ 
πνού. 

2. Όσοι εκ των παραγωγών της παραγ, 1 δεν έκαναν 
χρήση της βεβαίωσης ποσόστωσης παραγωγής (δεν καλ¬ 
λιέργησαν καπνό και δεν συνήψαν σύμβαση καλλιέρ¬ 
γειας), ούτε επέστρεψαν αυτήν εντός των προθεσμιών 
που ορίζονται στον Καν(ΕΟΚ) 3478/92, το δικαίωμα επί 
της ποσόστωσης για την εσοδεία έτους 1995, μειώνεται 
κατά 15%. 

3. Στην περίπτωση κατά την οποία ένας παραγωγός δεν 
υπέβαλε αίτηση για έκδοση και χορήγηση βεβαίωσης πο¬ 
σόστωσης κατά την εσοδεία έτους 1994 (αυτοδίκαιη επι¬ 
στροφή), ύστερα απά αίτησή του προς τον Εθνικό Οργανι¬ 
σμό Καπνού επανακτά το δικαίωμα επί της ποσόστωσης 
για την εσοδεία 1995, εφόσον όμως είχε καλλιεργήσει και 
παραδώσει συγκεκριμένη ποσότητα καπνού κατά την 
εσοδεία έτους 1993. 

4. Δεν είναι δικαιούχοι ποσόστωσης παραγωγής κα¬ 
πνού, όσοι έχουν ενταχθεί στο καθεστώς της πρόωρης 
συνταξιοδότησης. 

Αρθρο 3 

Υπολογισμός δικαιούμενης ποσόστωσης 

1. Για την εσοδεία έτους 1995 και ανά ποικιλία καπνού, 
η ποσόστωση κάθε παραγωγού είναι ίση με το μέσο όρο 
των ποσοτήτων που παραδόθηκαν σε επιχείρηση μετα¬ 
ποίησης κατά τις εσοδείες των ετών 1990, 1991 και 
1993, προσαρμοσμένες όμως οι ποσότητες αυτές στις 
μέγιστες εγγυημένες ποσότητες των αντίστοιχων ετών, 
όπως αυτές ίσχυαν σύμφωνα με τον Καν(ΕΟΚ) 727/70 και 


εφαρμόστηκαν με τους σχετικούς κανονισμούς και τις 
αντίστοιχες κοινές αποφάσεις των Υπουργών Γεωργίας 
και Εθνικής Οικονομίας. 

Εν τοϋτοις για τους παραγωγούς που άρχισαν τις δρα- 
στηριάτητές τους σε νέα ποικιλία για πρώτη φορά το έτος 

1991, η ποσόστωσή τους είναι ίση με το μέσο όρο των 
ετών 91 και 93. 

2. Οι παραγωγοί, που έλαβαν βεβαίωση ποσόστωσης 
παραγωγής το έτος 1993 ή 1994 και παρέδωσαν καπνό 
στις επιχειρήσεις με τις οποίες είχαν συνάψει σύμβαση 
καλλιέργειας μόνον κατά τα έτη 1993 ή και 1994, λαμβά¬ 
νουν ποσόστωση η οποία είναι ανάλογη 

-της παραδοθείσας ποσότητας κατά τα έτη 1993 και 
1994 στην περίπτωση των νέων παραγωγών έτους 1993 

-της ποσόστωσης έτους 1994 στην περίπτωση των 
νέων παραγωγών έτους 1994, εφόσον όμως παρήγαγαν 
καπνό κατά την εσοδεία αυτή. 

3. Εφόσον ένας παραγωγός αποδείξει ότι η παραγωγή 
του ήταν ασυνήθιστα χαμηλή κατά την εσοδεία έτους 
1993 λόγω εξαιρετικών φαινομένων και ιδίως εξ αιτίας χα¬ 
λαζόπτωσης, παγετού, ανεμοθύελλας, καύσωνα, υπερβο¬ 
λικών ή άκαιρων βροχοπτώσεων και πυρκαγιάς, η εν λόγω 
παραγωγή (ποσότητα) η οποία όμως δεν μπορεί να υπερ¬ 
βαίνει αθροιστικά την δικαιωθείσα ποσόστωση, λογίζεται 
ως παραδοθείσα κατά την εσοδεία αυτή. 

4. Με την επιφύλαξη των ποσοτήτων του κατωφλιού εγ¬ 
γύησης της παραγ. 5, αν ο μέσος όρος, όπως αυτός υπο¬ 
λογίζεται σ’ εφαρμογή των οριζομένων στις παραγ. 1, 2 
και 3 του παρόντος, είναι κατώτερος των 2000 κλών για 
τις ποικλίες Βιρτζίνια και Μπέρλευ και των 500 κιλών για 
τις ανατολικές ποικλίες προσαρμόζεται στα όρια αυτά με 
την απαραίτητη προϋπόθεση όμως, ότι οι εν λόγω παρα¬ 
γωγοί ασκούν κατά κύρια απασχόληση την καπνοκαλλιέρ¬ 
γεια και στην περίπτωση των παραγωγών Βιρτζίνια και 
Μπέρλευ ότι είναι και κάτοχοι ιδιόκτητων ξηραντηρίων ή 
ξηραντηρίων που αποδεδειγμένα τους παραχωρήθηκαν 
από πς συνεταιριστικές οργανώσεις ή από άλλους ανα¬ 
γνωρισμένους φορείς μέχρι και την εσοδεία του έτους 

1992. 

Τα αποδεικτικά στοιχεία της πλήρωσης της ανωτέρω 
προϋπόθεσης υποβάλλονται και τηρούνται στο αρχείο των 
αναγνωρισμένων ομάδων, στις οποίες ανήκουν ως μέλη 
πριν από την ημερομηνία σύναψης των συμβολαίων. Με 
μέριμνα των ομάδων γνωστοποιούνται άμεσα και πάντως 
πριν από την ημερομηνία καταχώρησης των συμβάσεων 
στα κατά τόπους γραφεία του ΕΟΚ τα ονόματα των παρα¬ 
γωγών που δεν έχουν υποβάλλει τα σχετικά αποδεικτικά 
στοιχεία. 

5. Με την επιφύλαξη της παραγράφου 6 ο μέσος όρος 
των ποσοτήτων, όπως αυτός προκύπτει σ’ εφαρμογή των 
οριζομένων σπς παραγρ. 1 και 3, προσαρμόζεται στην πο¬ 
σότητα του ειδικού κατωφλιού εγγύησης, το οποίο παρα¬ 
τίθεται κατωτέρω κατά ποικλΐα: 


Α/Α Ποικλία ή ομάδα 
ποικλιών 

1. Μπασμάς 

2. Κατερίνη και όμοιες 

3. Κ.Κ. Κλασσικά 
Ελασσόνα 
Μυρ. Αγρινίου 


Ποσότητα (τόννοι) 
κατωφλίου εγγύησης 
26.100 
22,250 

19.550 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6515 


4. 

Κ.Κ. μη Κλασσικά 



Μαύρα 

15.700 


Τσεμπέλια 


5. 

Μπέρλευ 

12.400 

6. 

Βιρτζίνια 

30.700 


ΣΥΝΟΛΟ 

126.700 


Ωστόσο καμιά προσαρμογή προσαύξησης δεν πραγμα¬ 
τοποιείται στις περιπτώσεις όπου ο μέσος όρος του πρώ¬ 
του εδαφίου είναι μεγαλύτερος των ποσοτήτων που παρα¬ 
δόθηκαν κατά τα έτη 1993 ή 1994 ή δίαν ο προκύπτον μέ¬ 
σος όρος υπολείπεται κατά ποσοστό μικρότερο του 1% 
του συνολικού κατωφλίου εγγύησης που ισχύει για κάθε 
ποικιλία ή ομάδα ποικιλιών. 

6. Ειδικά για την ποικιλία Βιρτζίνια η προσαρμογή που 
ανοφέρεται στην παράγραφο 5 πραγματοποιείται επί της 
διαφοράς που ενδεχομένως προκύπτει μεταξύ της ποσό¬ 
στωσης του έτους 1994 και του μέσου όρου της περιόδου 
αναφοράς. 

7. Η προσαρμογή που ανοφέρεται στην παράγραφο 5 
πραγματοποιείται με τη μορφή ενός συντελεστή ο οποίος 
προκύπτει από τη σχέση της ποσότητας που αντιστοιχεί 
στο όριο του κατωφλίου εγγύησης προς τη ποσότητα του 
μέσου όρου της παραγράφου 4, εκφραζόμενος με τέσ¬ 
σερα δεκαδικά. 

Αρθρο 4 

Βεβαιώσεις ποσοστώσεων παραγωγής 

1. Ο Εθνικός Οργανισμός Καπνού προβαίνει στην έκ¬ 
δοση των βεβαιώσεων ποσοστώσεων παραγωγής ονομα¬ 
στικά για κάθε παραγωγό. Οι εν λόγω βεβαιώσεις παραδί- 
δονται απευθείας σε κάθε δικαιούχο παραγωγό από τα 
κατά τόπους γραφεία του Ε.Ο Καπνού. Οι βεβαιώσεις οι 
οποίες δεν θα χρησιμοποιηθούν για τη σύναψη συμβά¬ 
σεων εντός της ημερομηνίας που ορίζεται στον Καν(ΕΟΚ) 
3478/92 θα πρέπει να επιστραφοϋν από τους ίδιους τους 
παραγωγούς στον ΕΟΚαπνού το αργότερο μέσα σε πέντε 
(5) εργάσιμες ημέρες από την εν λόγω ημερομηνία. Εόν οι 
παραγωγοί δεν επιστρέφουν τις βεβαιώσεις ποσοστώ¬ 
σεων εντός της προβλεπόμενης προθεσμίας, η ποσό¬ 
στωση των παραγωγών για την επόμενη εσοδεία μειώνε¬ 
ται κατά 0,5% ανά ημέρα καθυστέρησης και 15% κατά 
ανώτατο όριο, 

2. Ο ΕΟ Καπνού συντάσει για κάθε αναγνωρισμένη 
ομάδα παραγωγών συγκεντρωτικές καταστάσεις των πο¬ 
σοστώσεων παραγωγής όλων των μελών που ανήκουν 
στην ομόδα. Οι εν λόγω καταστάσεις παραδίδονται από τα 
κατά τόπους γραφεία του ΕΟΚαπνού στους εκπροσώ¬ 
πους των ομάδων ώστε να προβούν στην επαλήθευση των 
στοιχείων των μελών τους. Εάν οι αναγνωρισμένες ομάδες 
παραγωγών διαθέτουν επαρκή αποδεικτικά στοιχεία ότι 
κάποια μέλη τους δεν προβαίνουν τα Ιδια και για λογαρια¬ 
σμό τους στην καλλιέργεια - παραγωγή καπνού ή ότι προ¬ 
βαίνουν σε χρηματικές ή δωρεάν δοσοληψίες με αντικεί¬ 
μενο τις ποσοστώσεις ενημερώνουν γραπτώς τον ΕΟΚα¬ 
πνού ο οποίος ύστερα από επαλήθευση των παραπάνω 
στοιχείων μπορεί να προβεί στην αφαίρεση βεβαιώσεων 
ποσοστώσεων από τους ανωτέρω παραγωγούς. 

Άρθρο 5 

Κατανομή διαθεσίμων ποσοτήτων 

1. Οι ποσότητες των καπνών των διαφόρων ποικιλιών 
που περιλαμβάνονται στις επιστρεφόμενες, σύμφωνα με 
το άρθρο 4 παράγραφος 1, βεβαιώσεις ποσοστώσεων ίων 


παραγωγών κατανέμονται με ειδική τεκμηριωμένη από¬ 
φαση του Υπουργού Γεωργίας. 

2. Οι ποσότητες των καπνών των διαφόρων ποικιλιών 
που περιλαμβάνονται στις επιστρεφόμενες σύμφωνα με 
το άρθρο 4 παράγραφος 2 βεβαιώσεις ποσοστώσεων των 
παραγωγών μελών μιας αναγνωρισμένης ομάδας κατανέ- 
μονται από τον ΕΟΚαπνού ως συμπληρωματικές σε παρα¬ 
γωγούς μέλη τους κατά δίκαιο τρόπο και στη βάση αντικει¬ 
μενικών κριτηρίων λαμβάνοντας κυρίως υπόψη 

- την οικογενειακή τους κατάσταση (αριθμός μελών οι¬ 
κογένειας) 

- την πραγματική παραγωγική τους δυνατότητα 

- την αποκλειστική τους ή την κατά κύριο λόγο απασχό¬ 
λησή τους στην καπνοκαλλιέργεια 

- τη μόνιμη ή μη διαμονή τους στον τόπο παραγωγής. 

Άρθρο 6 

Μεταβιβάσεις δικαιώματος ποσοστώσεων 

1. Εφόσον ένας παραγωγός δικαιούχος ποσόστωσης 
μεταβιβάσει την εκμετάλλευσή τους (τους αγρούς), στην 
οποία καλλιεργεί καπνό, σε τρίτον με οποιοδήποτε καθε¬ 
στώς και ιδίως με πώληση ή μίσθωση ή κληρονομιά ή 
ένταξη το καθεστώς της πρόωρης συνταξιοδότησης, ο 
νέος κάτοχος της εκμετάλλευσης αποκτά και το δικαίωμα 
επί της ποσόστωσης, εκτός και αν στην πράξη μεταβίβα¬ 
σης αναφέρεται διαφορετικά. 

2. Οι παραγωγοί δικαιούχοι ποσόστωσης σε μια ποικιλία 
καπνού μπορούν να ανταλλάξουν το δικαίωμα της ποσό¬ 
στωσης με παραγωγούς που δικαιώθηκαν ποσόστωση σε 
άλλη ποικιλία. 

Στην περίπτωση αυτή η ανταλλαγή των δικαιωμάτων με¬ 
ταξύ των παραγωγών είναι οριστική. 

3. Οι απαιτούμενες ενδεχομένως λεπτομέρειες εφαρ¬ 
μογής των παρ/φων 1 και 2 καθορίζονται με αποφάσεις 
του Προέδρου του Εθνικού Οργανισμού Καπνού. 

4. Απαγορεύεται στους παραγωγούς - δικαιούχους πο¬ 
σόστωσης να προβαίνουν μεταξύ τους αε χρηματικές ή 
δωρεάν δοσοληψίες με αντικείμενο τις ποσοστώσεις 
τους. 

Στην περίπτωση αυτή εφαρμόζονται ανάλογα και οι δια¬ 
τάξεις της με αριθ. 8275/17.4.95 υπουργικής απόφασης 
«περί θεσπίσεως καθεστώτος ειδικού μητρώου καπνο- 
καλλιεργητών». 

Αρθρο 7 
Λοιπές διατάξεις 

1. Ο ΕΟΚ δημοσιοποιεί άλα τα μηχανογραφημένα στοι¬ 
χεία των καπνοπαραγωγών στους οποίους κατανεμήθηκε ■ 
ποσόστωση. Η δημοσιοποίηση αυτή πραγματοποιείται με 
τοιχοκόλληση των μηχανογραφημένων στοιχείων στα γρα¬ 
φεία των Δήμων και Κοινοτήτων. 

2. Γία τον έλεγχο της εφαρμογής των οριζομένων με την 
παρούσα απόφαση και ιδίως της ορθής εφαρμογής της 
κατανομής και μεταβίβασης των ποσοστώσεων ουστήνε- 
ται επιτροπή διαιτησίας αποτελούμενη από 

- Τον Δ/ντή Καπν/γής της ΚΥ/ΕΟΚ ως Πρόεδρου και 

- Τον εκπρόσωπο της κλαδικής συνεταιρ'στικής οργά¬ 
νωσης των καπνοπαραγωγών (ΚΑΠΝΙΚΗΣ). 

- Τον εκπρόσωπο της ΓΕΣΑΣΕ 

- Τον εκπρόσωπο της ΣΥΔΑΣΕ ως μελών 

3. Διαπιστούμενες διαφορές σχετικές με τα οριζόμενα 
στην παραγ. 1 ρυθμίζονται με αποφάσεις της Επιτροοπής 
διαιτησίας. 

4. Με αποφάσεις του προέδρου του Εθνικού Οργανι¬ 
σμού Καπνού λαμβάνονται όλα τα απαραίτητα συμπληρω- 

ματικά μέτρα για την πραγματοποίηση των επιτόπιων 
ελέγχων, που προβλέπονται στο άρθρο 17 παραγ. 3 του 
Καν (ΕΟΚ) 3478/92 όπως τροποποιήθηκε από τον Καν 
(ΕΟΚ) 1067/95, 

Άρθρο 8 

Η παρούσα απόφαση να δημοσιευθεί στην Εφημερίδα 
της Κυβερνήσεως και έχει ισχύ από 1.1.95. 

Αθήνα, 9 Μαίου 1995 
οι υποϋργοι 

ΕΘΝΙΚΗΣ ΟΙΚΟΝΟΜΙΑΣ ΓΕΩΡΓΙΑΣ 

Γ. ΠΑΠΑΝΤΩΝΙΟΥ Γ. ΜΩΡΑΪΤΗΣ 

- + - 

Αριθ. ΔΥΙΓ/οικ. 22460 (7) 

Καθορισμός του αριθμού των ανά εξάμηνο επαναπροσ¬ 
λαμβανόμενων σε ΝΠΔΔ τομέα Πρόνοιας Αρμοδιότη¬ 
τας του Υπουργείου Υγείας Πρόνοιας και Κοιν. Ασφα¬ 
λίσεων. 

Οί ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του αρθ. 25 παρ. 5 και 10 του Ν. 
2190/94 «Σύσταση ανεξάρτητης αρχής για την επιλογή 
προσωπικού και ρύθμιση θεμάτων Διοίκησης». 

2. Την αριθμ. ΔΙΠΙΔΔ/Α2/7497/15.3.94 εγκύκλιο του 
Γεν. Γραμματέα του Υπουργείου Προεδρίας της Κυβέρνη¬ 
σης. 

3. Την αριθμ. ΔΥΙΓ/1459/12.5.95 Κοινή Απόφαση των 
Υπουργών Προεδρίας της Κυβέρνησης Οικονομικών και 
Υγείας Πρόνοιας και Κοιν. Ασφαλίσεων με την οποία κα¬ 
θορίστηκε ο αριθμός των επαναπροσλαμβανόμενων σε 
ΝΠΔΔ αρμοδιότητας του Υπουργείου Υγείας Πρόνοιας και 
Κοιν. Ασφαλίσεων. 

4. Το γεγονός ότι οι υπηρεσιακές ανάγκες είναι επιτα¬ 
κτικές. 

5. Το γεγονός ότι η συνολική δαπάνη που προκαλεϊται 
καλύτεται με εγγεγραμμένη πίστωση στον ΚΑΕ 0111 
ύψους 16,800.000 δρχ. περίπου. 

6. Τις διατάξεις του άρθρ 29 Α του Ν. 1558/86 που 
προστέθηκε με το αρθ. 27 του Ν. 2081/92, αποφασί¬ 
ζουμε: 

Καθορίζουμε τον αριθμό των επαναπροσλαμβανόμενων 
σε ΝΠΔΔ αρμοδιότητας Υπουργείου Υγείας, Πρόνοιας και 
Κοιν. Ασφαλίσεων για το α' εξάμηνο 1995 κατά ειδικότητα 
ως ακολούθως: 

1. Νομαρχία Πέλλας 

α) Κ.Π.Σ. Προμάχων 

(1) θέση κλάδου Βρεφονηπιοκομίας 

β) ΚΠΣ Εσωβάλτων 


(1) θέση κλάδου Βρεφονηπιοκομίας 
γ) Κ.Π.Σ. Πέλλας 

(1) θέση κλάδου Βοηθ. Προσ. Μαγειριού 
δ) Κ.Π.Σ. θεοδωρακείου 
(1) θέση κλάδου Βοηθ. Προσ. Μαγειριού 
ε) Κ.Β.Σ. Έδεσσας 

(1) θέση κλάδου Βοηθ. Προσ. Καθαριότητας 
2. Νομαρχία Θεσπρωτίας 
α) ΚΠΣ Καρβουναρίου 
(1) θέση κλάδου ΤΕ Νηπιοβρεφοκομίας 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουνίου 1995 
οι υπουργοί 

ΟΙΚΟΝΟΜΙΚΩΝ ΥΓΕΙΑΣ, ΠΡΟΝΟΙΑΣ » ΚΟΙΝ, ΑΣΦ/ΙΕΩΝ 

ΑΛ. ΠΑΠΑΔΟΠΟΥΛΟΣ Δ. ΚΡΕΜΑΓΠΝΟΣ 

-♦- 

Αριθ. 524638 (8) 

Ίδρυση Γραφείου ΕΟΤ στον Δήμο Κω Δωδεκανήσου. 

Ο ΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη: 

α) Τις διατάξεις του Α.Ν. 1565/50 «περί συ στάσεως 
ΕΟΤ* όπως τροποποιήθηκε και ισχύει σήμερα. 

β) Τις διατάξεις του Ν.Δ. 201/74 «περί τροποποίησης 
και συμπλήρωσης της περί ΕΟΤ Νομοθεσίας». 

γ) Τις διατάξεις Π.Δ. 884/86 «περί κανονισμού διάρ¬ 
θρωσης των υπηρεσιών του ΕΟΤ» όπως τροποποιήθηκε 
με το Π.Δ. 461/30.11.93 και ισχύει σήμερα. 

δ) Το Π.Δ. 459/93 (ΦΕΚ 193/τ.α. 15.11.93} «Ανασύ¬ 
σταση του Υπουργείου Τουρισμού και καθορισμός αρμο¬ 
διοτήτων του». 

ε) Το Ν. 2160/93 «Ρυθμίσεις για τον Τουρισμό», 
στ) Την υπ’ αριθμ. 320/20/30.5.95 απόφαση Δ.Σ. ΕΟΤ. 
ζ) Το γεγονός ότι από τις διατάξεις αυτής της απόφασης 
προκαλείται δαπάνη εις βάρος του κρατικού προϋπολογι¬ 
σμού, το ύψος της οποίας θα ανέλθει στο ποσό του 
1.500.000 δρχ. (ενός εκατομμυρίου πεντακοσίων χιλιά¬ 
δων) και έχει εγγράφει στον κωδικό αριθμό 4211/κβ. «Δα¬ 
πάνες για διοικητικές - λειτουργικές ανάγκες του Γρα¬ 
φείου ΕΟΤ Κω, αποφασίζουμε: 

Εγκρίνουμε την ίδρυση Γραφείου ΕΟΤ στον Δήμο Κω. 
Το Γραφείο θα υπάγεται στην Διεύθυνση Τουρισμού Δω¬ 
δεκανήσου (ΡΟΔΟΣ). 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 15 Ιουνίου 1995 

ο υπουργοί 

Δ. ΛΙΒΑΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


